Termini de sol·licitud: del 17 de juny al 2 de juliol de 2020.
Requisits generals per a les tres modalitats:
a) El festival, cicle o esdeveniment similar ha de tenir lloc a Catalunya, dins l'any natural de concessió de la subvenció.
b) El festival, cicle o esdeveniment similar s'ha d'haver celebrat un mínim de dues edicions consecutives abans de l'any de la concessió.
c) Cada sol·licitant pot presentar més d'un projecte per a cadascuna de les modalitats de la base 1.2, amb un màxim de 3 sol·licituds.
d) Cal que es presenti una sol·licitud per projecte, independentment que els projectes siguin de la mateixa modalitat o de diferents modalitats.
Requisits específics per a la modalitat a):
a) Com a mínim, un 50% de concerts o representacions escèniques han de ser amb entrades de pagament, excepte els festivals d'arts escèniques concebuts per fer-se al carrer.
b) Les diferents activitats programades dins el marc dels festival, cicle o esdeveniment similar han de constar a la base del Projecte d'indicadors culturals per a l'entorn municipal (PICEM) que gestiona el Departament de Cultura i s'han de mantenir les dades actualitzades durant tot el procediment, d'acord amb el protocol de col·laboració que s'hagi subscrit.
c) Tots els equipaments escènics i musicals on es duguin a terme les activitats han de formar part del Sistema Públic d'Equipaments Escènics i Musicals de Catalunya (SPEEM).
A més de les incompatibilitats que preveu la base general 4.8, aquestes subvencions són incompatibles amb la línia de subvencions de l'Oficina de Suport a la Iniciativa Cultural per a projectes artístics que articulin els sectors professionals en els àmbits de les arts escèniques, la música i les arts visuals, tot i que la finalitat sigui diferent.
Per a la modalitat a) de la base 1.2, aquestes subvencions són incompatibles amb la línia de subvencions a les activitats complementàries de la programació professional estable de determinats equipaments escènics i musicals.
Queden excloses d'aquestes bases les iniciatives següents:
a) Els festivals, cicles i esdeveniments similars de música.
b) Els festivals, cicles i esdeveniments similars d'equipaments d'arts visuals i d'arts escèniques que tinguin el suport econòmic de l'Oficina de Suport a la Iniciativa Cultural o ens vinculat al Departament de Cultura a través d'un contracte programa o d'un conveni.
c) Els festivals, cicles i esdeveniments similars de consorcis o organismes dels quals formi part el Departament de Cultura o als quals l'Oficina de Suport a la Iniciativa Cultural o qualsevol altre ens vinculat al Departament de Cultura doni suport econòmic amb altres fórmules de col·laboració, com ara convenis.
d) Els festivals, cicles i esdeveniments similars que no utilitzin el català o l'aranès en la difusió de les activitats.
e) Les activitats incloses en les programacions estables d'arts visuals i arts escèniques promogudes per les corporacions locals.
f) Els festivals, cicles i esdeveniments similars inclosos dins la programació de la festa major del municipi on es dugui a terme.
g) Les activitats vinculades a la indústria cultural.
h) Festivals, cicles i esdeveniments similars relacionats amb la formació en els àmbits de les arts visuals i les arts escèniques que estiguin promoguts des de l'àmbit acadèmic.
i) En la modalitat c) de la base 1.2, les activitats promogudes per una galeria d'art i totes les que tinguin una finalitat comercial.
b) L'Ajuntament de Barcelona i ens públics vinculats o dependents.
La quantia de la subvenció depèn de la modalitat que es subvenciona segons els topalls següents:
a) Pel que fa a la modalitat a), la quantia de la subvenció és d'un màxim 250.000,00 €.
b) Pel que fa a la modalitat b), la quantia de la subvenció és d'un màxim de 150.000,00 €.
c) Pel que fa a la modalitat c), la quantia de la subvenció és d'un màxim de 75.000,00 €.
Es consideren despeses subvencionables les despeses generades per l'organització d'activitats professionals de difusió en forma de festival, cicle o esdeveniment similar.
Se n'exclouen els esdeveniments de caràcter comercial.
a) Els caixets, honoraris i nòmines d'artistes, tant si són en el concepte d'exhibició, producció, coproducció, residència de creació, participació en activitats formatives com activitats de dinamització.
b) Despeses de personal i de direcció de l'organització incloent-hi salaris i cotitzacions a la Seguretat Social dels treballadors directament contractats per a l'organització del festival, cicle o esdeveniment similar.
c) Altres despeses directament relacionades amb l'activitat de la companyia i artistes programats, com despeses de viatges, allotjaments, dietes.
d) Contractació de serveis tècnics i professionals.
e) Adquisició de materials i bens fungibles.
f) Lloguer de material i d'equips tècnics.
g) Despeses de promoció, difusió i publicació en diferents suports (anuncis en mitjans, edició de materials impresos, publicacions digitals, pàgines web o aplicacions mòbils, entre d'altres).
h) Lloguer d'espais diferents a la seu que tingui l'entitat o ens sol·licitants quan es destini exclusivament a l'activitat objecte de subvenció.
No es considera despesa subvencionable el material inventariable: adquisició d'equips informàtics i tècnics, maquinària, mobiliari, així com d'altres que incrementin el patrimoni del beneficiari.
En el cas que el sol·licitant sigui un ajuntament o un ens que en depengui, l'execució de l'activitat subvencionada pot ser subcontractada en la seva totalitat en els termes que estableix l'article 29 de la Llei 38/2003, de 17 de novembre, general de subvencions, i la base general 6.6.
a) L'interès cultural i artístic del projecte (fins a 5 punts).
a.1) Trajectòria professional del sol·licitant i dels integrants de l'equip de direcció i artístic (fins a 1 punt).
- Experiència dels responsables de l'execució i gestió del projecte (fins a 0,5 punts).
- Evolució qualitativa i singularitat dels projectes i activitats duts a terme pels responsables de l'execució i gestió del projecte amb anterioritat ( fins a 0,5 punts).
a.2) Grau d'interès del projecte i coherència del seu desenvolupament (fins a 1 punt).
- Rellevància i grau d'interès del projecte (fins a 0,5 punts).
- Coherència en el seu desenvolupament (fins a 0,5 punts).
a.3) Aposta per artistes emergents, propostes innovadores i de risc (fins a 1 punt).
- Capacitat d'internacionalització, possibilitant la internacionalització de les companyies, artistes, creadors i professionals participants (0,5 punts).
- Contribució en l'àmbit de la creació artística, impulsant programes de suport a la creació a través d'una oferta de residències artístiques (fins a 0,5 punts).
b) Impacte i retorn social del projecte (fins a 5 punts).
- Contribució a la creació, generació i fidelització de públics ( fins a 1 punt).
- Coherència del pla de comunicació (fins a 1 punt).
- Inclusió d'altres institucions i agents professionals en el desenvolupament del projecte (0,5 punts).
- Repercussió important de l'activitat en una zona del territori català on és poc habitual fer aquest tipus d'iniciatives (0,5 punts).
- Treball de proximitat amb l'entorn i el teixit associatiu local (0,5 punts).
- Accions d'inclusió social o activitats adreçades als col·lectius més vulnerables o amb risc d'exclusió social (0,5 punts).
- Projectes que afavoreixin l'accessibilitat, d'acord amb la Llei 13/2014, del 30 d'octubre, d'accessibilitat, en els àmbit artístics als quals es dirigeix el projecte (0,5 punts).
- Projectes en què l'equip de direcció i artístic està format majoritàriament per dones (0,5 punts).
c) Viabilitat del projecte i qualitat de la gestió (fins a 5 punts).
c.1) Adequació del pressupost als recursos necessaris (fins a 3 punts)
- Proporcionalitat de les despeses de direcció i organització respecte al pressupost total del projecte (fins a 1 punt).
- Proporcionalitat de les despeses de contractació artística respecte al pressupost total del projecte (fins a 1 punt).
- Proporcionalitat de les despeses de promoció i publicitat respecte al pressupost total del projecte (fins a 1 punt).
c.2) Grau d'especialització professional dels equips artístics i tècnics que hi participen (fins a 1 punt).
c.3) Grau de finançament previst al marge de l'ajut de l'Oficina de Suport a la Iniciativa Cultural (fins a 1 punt).
La puntuació d'1 punt s'atorga al projecte que ha sol·licitat menys finançament a l'Oficina de Suport a la Iniciativa Cultural, i la resta es ponderen a partir d'aquesta.
Per optar a les subvencions, les sol·licituds han d'obtenir una puntuació mínima de 3 punts a cada un dels criteris que consten a les lletres a), b) i c) de l'apartat 1.
Els sol·licitants proposats tindran 10 dies hàbils, a comptar a partir de l'endemà de la publicació de la proposta provisional, per presentar la documentació següent:
a) El document d'acceptació de la subvenció.